cyanic-selkie/wikianc huggingface dataset:
स्वामी विरजानन्द
बचपन
इनका जन्म मोह्याल दत्त परिवार में पंजाब के करतारपुर में 1778 इस्वी में हुआ। इनका बचपन का नाम वृज लाल था। पाँच साल की आयु में चेचक के कारण ये पूर्ण अंधे हो गए। 12वें साल में माँ-बाप चल बसे और भाई-भाभी के संरक्षण में कुछ दिन गुजारने के बाद ये घर से विद्याध्ययन के लिए निकल पड़े। कुछ काल तक इधर-उधर भटकने के उपरांत ये आध्यात्मिक नगरी के रूप में विख्यात ऋषिकेश आए और कुछ काल ऋषिकेश में रहने के बाद किसी की प्रेरणा से ये हरिद्वार किसी आश्रम में रहने लगे। वहाँ ये स्वामी पूर्णानन्द से मिले। पूर्णानन्द ने इन्हें वैदिक व्याकरण और आर्ष शास्त्रों से अवगत कराया। इसके बाद वे संस्कृत विद्वानों के लिए प्रसिद्ध काशी (बनारस) आए जहाँ 10 वर्ष तक उन्होंने छः दर्शनों (वेदान्त, मीमांसा, न्यायादि)तथा आयुर्वेदादि ग्रंथों का अध्ययन किया। इसके बाद गया आए जहाँ उपनिषदों के तुलनात्मक अध्ययन का काम जारी रखा। यहाँ से वे कलकत्ता गए जहाँ अपने संस्कृत ज्ञान के लिए उन्हे प्रशंसा मिली। इसके बाद ये निमंत्रण पर अलवर आए और यहाँ उन्होंने शब्द-बोध ग्रंथ की रचना की। इसकी मूल प्रति अब भी वहाँ के संग्रहालय में रखी है। इसके बाद वे मथुरा में रहे जहाँ उन्होंने पाठशाला स्थापित की। इसमें देश भर से संस्कृत जिज्ञासु आए और राजपूतों की तरफ से दान भी मिले।
दयानन्द सरस्वती से भेंट
लगभग इसी समय स्वामी दयानन्द सरस्वती जी सत्य को जानने की अभिलाषा से घर परिवार त्यागकर सच्चे गुरू की खोज में निकल पड़े थे। भारत के अनेक स्थानों का भ्रमण करते हुए वे सन् १८६० में गुरूवर स्वामी विरजानन्द के आश्रम में पहुंचे। जहां उन्हें नई दृष्टि, सद्प्रेरणा और आत्मबल मिला। वर्षों तक भ्रमण करने के बाद जब वे भगवान श्रीकृष्ण की जन्मस्थली मथुरा में गुरू विरजानन्द जी की कुटिया पर पहुंचे तो गुरू विरजानन्द ने उनसे पूछा कि वे कौन हैं। तब स्वामी दयानन्द ने कहा, गुरूवर यही तो जानना चाहता हूं कि वास्तव में, मैं कौन हूं? प्रश्न के उत्तर से संतुष्ट होकर गुरूवर ने दयानन्द को अपना शिष्य बनाया।
स्वामी विरजानन्द उच्च कोटि के विद्वान थे, उन्होंने वेद मंत्रों को नई दृष्टि से देखा था और वेदों को एक नवीन व्यवस्था प्रदान की थी। उन्होंने दयानन्द जी को वेद शास्त्रों का अभ्यास कराया।
दक्षिणा
अध्ययन पूरा होने के बाद जब दयानन्द जी गुरू विरजानन्द जी को गुरू दक्षिणा के रूप में थोडी से लौंग, जो गुरू जी को बहुत पसन्द थी लेकर गये तो गुरू जी ने ऐसी दक्षिणा लेने से मना कर दिया। उन्होंने दयानन्द से कहा कि गुरू दक्षिणा के रूप में, मैं यह चाहता हूं कि समाज में फैले अन्धविश्वास और कुरीतियों को समाप्त करो। गुरू जी के आदेश के अनुसार स्वामी दयानन्द सरस्वती जी ने भारत के सामाजिक, सांस्कृतिक और राजनैतिक उत्थान में अपना महत्वपूर्ण योगदान दिया।
सम्मान और महत्व
इनका स्मृति में करतारपुर के ग्रैंड ट्रंक रोड पर एक स्मारक बनवाया गया जिसकी आधारशिला श्री बद्रीनाथ आर्य ने रखी (उन्होंने बाद में आर्य समाज नैरोबी की स्थापना भी की)। 14 सितम्बर 1971 को डाक विभाग ने इनकी स्मृति में एक टिकट भी जारी किया।
आजादी के आन्दोलन और वैदिक पुनरुत्थान में आर्य समाज का योगदान अतिप्रशंसित रहा है और इनके संस्थापक दयान्नद जी को ज्ञान स्वामी विरजानन्द से ही मिला इसलिए आधुनिक भारत में इनके योगदान को और सराहे जाने की आवश्यकता है।
प्रबुद्ध भारत
प्रबुद्ध भारत (Prabuddha Bharata) रामकृष्ण मिशन द्वारा प्रकाशित अंग्रेजी मासिक पत्रिका है। इसका प्रकाशन सन् १८९६ से होता आ रहा है। इसमें भिक्षुओं, साधुओं एवं सन्यासियों द्वारा विभिन्न सांस्कृतिक एवं धार्मिक विषयों पर लेख होते हैं। इसका सम्पादन उत्तराखण्ड के मायावती स्थित अद्वैत आश्रम से होता है किन्तु प्रकाशन एवं मुद्रण कोलकाता से होता है। रामक्रष्ण परम हस काली मन्दिर के उपासक थे इनका वास्तविक नाम गदाधर था और इनकी पत्नी का नाम शारदा मणि था
पचपदरा झील
पचपदरा झील राजस्थान की एक खारे पानी की झील है जो राज्य के बालोतरा ज़िला ज़िले के पचपदरा तहसील में स्थित है। इस झील से नमक का उत्पादन होता है। इस झील में खारवाल जाति के लोग मोरली झाड़ी के उपयोग द्वारा नमक के स्फटिक बनाते हैं। मुख्यतः हीरागढ क्षेत्र से सर्वाधिक नमक निकाला जाता है।
इस झील में सबसे उच्च क्वालिटी का नमक मिलता है ।
रूसी विज्ञान अकादमी
रूसी विज्ञान अकादमी (रूसी: Росси́йская акаде́мия нау́к, Rossíiskaya akadémiya naúk, संक्षेप में РАН, RAN ; अंग्रेजी:The Russian Academy of Sciences) रूस की प्रसिद्ध वैज्ञानिक संस्था है। इसके अन्तर्गत रूसी राष्ट्रीय अकादमी के अतिरिक्त रूस के बहुत से वैज्ञानिक शोध संस्थान तथा पुस्तकालय, प्रकाशन गृह, अस्पताल आदि आते हैं।
इसका मुख्यालय मास्को में है। यह संस्था असैनिक, स्वशासी, अवाणिज्यिक संस्था के रूप में घोषित है। सम्प्रति इस संस्था के अन्तर्गत लगभग ५०० संस्थान एवं ५५००० वैज्ञानिक शोधकर्ता हैं।
वेस्ट इंडीज क्रिकेट टीम का भारत दौरा 1966-67
वेस्टइंडीज क्रिकेट टीम भारतीय राष्ट्रीय क्रिकेट टीम के खिलाफ तीन मैचों की टेस्ट श्रृंखला खेलने के लिए दिसंबर 1966 और जनवरी 1967 में भारत और सीलोन का दौरा किया। वेस्टइंडीज टेस्ट सीरीज 2-0 से जीत ली। भारत मंसूर अली खान पटौदी और वेस्टइंडीज के गैरी सोबर्स से की कप्तानी कर रहे थे। जनवरी में वेस्टइंडीज के एक प्रथम श्रेणी के पैकीअसोथी सरावनामुत्तु स्टेडियम, कोलंबो में सीलोन की राष्ट्रीय क्रिकेट टीम के खिलाफ अंतरराष्ट्रीय दर्जा निभाई। मैच ड्रॉ रहा था। सीलोन माइकल तीसारा की कप्तानी कर रहे थे।
सिंधी
सिंधी शब्द सिंध के विशेषण के रूप में प्रयोग किया जाता है। इसलिये सिंधी का अर्थ सिंध में रहने वाले या वहाँ से संबंध रखने वाले लोगों से भी लगाया जाता है और सिंधी भाषा से भी।
भीड़चक गाँव, सुलतानगंज (भागलपुर)
भीड़चक सुलतानगंज, भागलपुर, बिहार स्थित एक गाँव है।
आइज़नहावर सुरंग
आइज़नहावर सुरंग (अंग्रेज़ी: Eisenhower Tunnel), या आधिकारिक रूप से आइज़नहावर-जॉनसन स्मारक सुरंग (अंग्रेज़ी: Eisenhower–Johnson Memorial Tunnel) दो-नलीय, चार-लेन वाली लगभग 80 किमी लम्बी एक सुरंग है जो अमेरिका के कॉलोराडो राज्य के डॅनवर नगर में स्थित है। इण्टरस्टेट 70 इस सुरंग से होकर गुजरता है। 3,401 मीटर की ऊँचाई पर रॉकी पर्वतों में स्थित यह सुरंग विश्व की सबसे ऊँचाई वाली वाहन सुरंग है। यह सुरंग सबसे लम्बी पर्वतीय सुरंग है और इण्टरस्टेट महामार्ग प्रणाली का सर्वोच्च बिन्दू है। इण्टरस्टेट महामार्ग प्रणाली के सबसे अन्तिम प्रमुख भागों में से एक यह सुरंग 1979 पूरी में बन कर तैयार हुई थी। पश्चिम-मार्गी सुरंग का नाम अमेरिका के चौतीसवें राष्ट्रपति ड्वाइट डी. आइज़नहावर के नाम पर है, और पूर्व-मार्गी सुरंग का नाम ऐड्विन सी. जॉनसन, एक राज्यपाल और अमेरिकी सिनेटर थे, के नाम पर पड़ा है जिन्होंने इण्टरस्टेट महामार्ग के कॉलोराडो के आर-आर बनाने की वकालत की थी।
पूनाकोट, भिकियासैण तहसील
पूनाकोट, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
ओखी चक्रवात
ओखी चक्रवात तूफान एक सक्रिय उष्णकटिबंधीय चक्रवात हैं। जोकि वर्तमान में भारत के दक्षिणी क्षेत्र में सक्रिय हैं, और 2015 के मेघ चक्रवात के बाद अरब सागर में मौजूद सबसे तीव्र हैं। 2017 के उत्तर हिंद महासागर का सबसे तेज़ तूफान, ओखी 29 नवंबर को श्रीलंका के पास अशान्त मौसम के क्षेत्र से उत्पन्न हुआ हैं। भूमि के निकटता ने इस तुफान को महत्वपूर्ण रूप से सुदृढ़ होने से को रोका हुआ था, हालांकि इसके अरब सागर में प्रवेश करते ही, अनुकूल परिस्थितियों के कारण 1 दिसंबर से इसमें तेजी देखे जाने लगी। अब तक, इस तुफान द्वारा कम से कम 26 लोग मारे गए हैं।
मौसम संबंधी इतिहास
20 नवंबर को, कीरोगी उष्णकटिबंधीय तूफान की शेष ऊर्जा से, थाईलैंड की खाड़ी के ऊपर एक नए निम्न दबाव वाले क्षेत्र का निर्माण होने लगा। अगले कई दिनों के दौरान, यह प्रणाली धीरे-धीरे पश्चिम की ओर बंगाल की खाड़ी में चली गई, लेकिन प्रतिकूल परिस्थितियों के कारण तूफान सदृण नहीं हो पाया। 29 नवंबर को, तूफान ने श्रीलंका के दक्षिण-पूर्वी तट से सदृण होना चालु हो गया, और आईएमडी ने तूफान को पहचानके रूप में BOB 07 नाम दिया। इसकी बढ़ती ताकत के कारण आईएमडी ने जल्द ही इसे ओखी चक्रवर्ती तूफान का नाम दे दिया। तूफान भारत में स्थित एक उपोष्णकटिबंधीय रिज की दक्षिणी परिधि के आसपास पश्चिम-उत्तर-पश्चिम की ओर चलने लगा। 1 दिसंबर तक तूफान पश्चिम की ओर बढ़ते हुए एक तीव्र चक्रवात तूफान में बदल गया था। जैसे ही ओखी अरब सागर में आगे बढ़ता गया, यह 31 डिग्री सेल्सियस (89 डिग्री फ़ारेनहाइट) समुद्री सतह के तापमान और कम हवा के दबाव के साथ घूम रहा था; और अब इसे सैटेलाइट द्वार एक 23 मील (37 किमी) के केन्द्र को साफ देखा जा सकता था।
वर्तमान तूफान की जानकारी
2 दिसंबर 11:30 आईएसटी (06:00 यूटीसी) में, ओखी चक्रवात तूफान 9.8°N, 71°W के पास , मिनाइकय से लगभग 280 किमी (170 मील) उत्तर-पश्चिम में और अमिनिदिवि से लगभग 240 किमी (150 मील) दक्षिण पश्चिम कि ओर स्थित हैं। अधिकतम 3 मिनट की निरंतर हवा की गति लगभग 150 किमी/घंटा (90 मील प्रति घंटा) हैं, जबकि 1 मिनट की निरंतर हवाओं की गति लगभग 155 किमी/घंटा (100 मील प्रति घंटे) हैं; भावावेग 165 किमी/घंटा (105 मील प्रति घंटे) तक पहुंच रहे हैं। न्यूनतम केंद्रीय दबाव का अनुमान 978 एचपीए (28.88 एचएचए) हैं। तूफान का ड्वोरैक टी-संख्या टी5.0 हैं, और यह पश्चिम-उत्तर पश्चिम की ओर 10 किमी/घंटा (6.2 मील प्रति घंटे) में बढ़ रहा हैं।
अधिक नवीनतम जानकारी के लिए, देखें:
तैयारी
ज्वारीय लहर के हमले से बचने के लिये लगभग 220 परिवारों को कोच्चि के तटीय इलाकों से विस्थापित किया गया। मुख्य रूप से पुन्थेथुदोउ और बाजार क्षेत्र के करीब 100 घर, डुब जाने के कारण स्कूलों को पुनर्वास शिविरों में बदल दिये गए हैं। चेलानम के 180 परिवार, कन्नमली के 17 और एडवानकाडु के 18 परिवारों को पुनर्वास केन्द्रों में स्थानांतरित कर दिया गया और शिविरों में दवा और भोजन सहित सभी आवश्यक उपलब्ध कराए जा रहे हैं।
श्री लंका
एक कम द्वाब के इस प्रणाली के कारण श्रीलंका में भारी वर्षा हुई, जिससे कम से कम 15 लोग मारे गए और 200,000 लोगों अपने स्थान से विस्थापित करना पड़ा। श्री लंका के आपदा प्रबंधन केंद्र के अनुसार, 16 जिलों के लगभग 77,000 लोग प्रभावित हुए हैं, जिसमें दक्षिणी तट सबसे अधिक प्रभावित हुआ हैं। 2 दिसंबर, 2017 को, चक्रवात श्रीलंका से भारत कि ओर मुड़ गया हैं।
भारत
भारत में, केरल और तमिलनाडु के तटीय क्षेत्रों के लोग इस चक्रवात से प्रभावित होने वाले पहले थे। एक प्रचंड़ तुफान के रूप में, यह चक्रवात तमिलनाडु और केरल के तट पर आ धमका, और यहाँ के बुनियादी ढांचे को नुकसान पहुँचाते हुए करीब 15 लोगों की जान ले ली। इस चक्रवात में अनुमानित 14 लोग मारे गये हैं, और कई अन्य लोग लापता हैं। 2 दिसंबर 2017 को, चक्रवात लक्षद्वीप तक पहुँच गया। एक्युवैदर के मुताबिक, गुजरात में भी बारिश की संभावना हैं।
हरसोल
हरसोल (Harsol) या हरसोला (Harsola), जिसका प्राचीन नाम हर्षपुरा (Harshapura) था, भारत के गुजरात राज्य के साबरकांठा ज़िले में स्थित एक गाँव है। यहाँ परमार राजा सियक हर्ष द्वारा जारी करी गई सन् 949 की हरसोला ताम्र पट्टिकाएँ मिली थीं।
माइक्रोसॉफ़्ट रीडर
माइक्रोसाफ़्ट रीडर, माइक्रोसॉफ़्ट द्वारा विकसित किया गया एक सॉफ़्टवेयर है, जो अभिकलित्र पर ई-पुस्तकें पढ़ने के काम आता है। यह केवल उन्हीं अभिकलित्रों और मोबाइल फ़ोनों पर काम करता है जिनपर माइक्रोसॉफ़्ट का प्रचालन तन्त्र, विन्डोज़ संस्थापित हो।
24 (टीवी शृंखला)
२४ (24) एक अमेरिकी टेलिविज़न धारावाहिक है जिसका निर्माण फॉक्स नेटवर्क और सिंडिकेट वर्ल्डवाइड ने किया है। इसमें कीफर सदरलैंड एक दहशत विरोधी दस्ते के एजंट जैक बेउर के रूप में है। हर २३ एपिसोडों का प्रकरण बेउर के जीवन के २४ घंटे दिखाता है जिसमें वास्तविक समय के अनुसार कहानी बताई जाती है। इसकी शुरुआत ६ नवम्बर २००१ को हुई थी और अबतक इसके १९२ एपिसोड आठ संस्करणों में दिखाए जा चुके हैं व इसका अंतिम एपिसोड २४ मई २०१० को प्रसारित कर इस शृंखला का अंत कर दिया गया। इसके साथ ही एक फ़िल्म २४: रिडेम्पशन को छठे और सातवे प्रकरण के बीच प्रसारित किया गया था और इसी नाम की एक मुख्य फ़िल्म को २०१२ में फ़िल्मांकन करने की योजना है।
बेउर एक मात्र ऐसा पात्र है जो इस शृंखला के हर एपिसोड में है। शृंखला की शुरुआत में वह लॉस एंजिंल्स में स्थित एक दशत विरोधी दस्ते के लिए कार्य करता है जिसमें वह बेहद कामयाब व निपुण एजंट है व इस बात में विश्वास रखता है कि "अंत भला तो सब भला" और इसके लिए किसी भी हरकत को अंजाम देने के लिए तत्पर रहता है। शृंखला में मुख्यतः सभी घटनाएं राजनीतिक समस्याओं से जुड़ी होती है। एक साधारण कहानी में बेउर समय के साथ लड़ते हुए कई आतंकवादी योजनाओं को नाकाम करता है जिनमे राष्ट्रपती पर जानलेवा हमले की साजिशें, परमाणु, जैविक व रासायनिक खतरे, सायबर हमले व कॉर्पोरेट और सरकार में मिले हुए भ्रष्टाचार के खिलाफ लड़ना शामिल है।
हालांकि इसे समीक्षकों द्वारा बेहद सराहा गया है परन्तु इस शृंखला को यातना के प्रयोग का सही व मुस्लिमों को गलत धारणाओं से दिखाने के लिए टिका की गई है। इन सब के बावजूद इसे अपने आठ प्रकरणों में कई पुरस्कारों से सम्मानित किया जा चूका है जिनमे २००३ में सर्वश्रेष्ठ ड्रामा शृंखला का गोल्डन ग्लोब पुरस्कार और २००६ में बेहतरीन ड्रामा शृंखला का प्राइमटाइम एमी पुरस्कार शामिल है। अपने आठवें प्रकरण के अंत के बाद २४ अबतक का सबसे लम्बा चलने वाला जासूसी पर आधारित टेलीविजन धारावाहिक बन गया और इसने मिशन: इम्पोसिबल और द ऐवेंजर्स को पीछे छोड़ दिया।
आधार
२४ एक ड्रामा शृंखला है जिसमें कीफर सदरलैंड जैक बेउर की भूमिका में है, जिसमें एक काल्पनिक दहशतवाद विरोधी दस्ते के कार्य को दिखाया जाता है व अमेरिका को दहशतवादी घटनाओं से बचने के उनके प्रयासों पर ध्यान केंद्रित किया जाता है। हर एपिसोड बेउर, अमेरिकी सरकार के अधिकारियों व षड्यंत्रकारियो पर केंद्रित होता है। एपिसोड एक घंटे में पूरा होता है जिसमें सभी घटनाएं वास्तविक समय के अनुसार दिखाई जाती है। वास्तविक-विश्व का ज्ञान दर्शाने के लिए एक घडी शो के दौरान लगातार दिखाई देती है और बिच-बिच में सभी दृश्यों को एक साथ पर्दे पर बटां दिखाया जाता है जिससे उस समय हो रहे सभी कार्यों को एक साथ देखा जा सकता है।
अवलोकन
पहला प्रकरण सुबह १२:०० बजे लॉस एंजिंल्स में कैलिफोर्निया से शुरू होता है। जैक बेउर का ज़िम्मा सेनेटर डेविड पाल्मर को उनकी हत्या के षड्यंत्र से बचाना है और साथ ही अपने परिवार की भी उनसे रक्षा करनी है जो जैक और डेविड के बाल्कांस में अमेरिका द्वारा किए गए गुप्त मिशन का हिस्सा होने के कारण उन दोनों से प्रतिशोध लेना चाहते हैं।
दूसरा प्रकरण पहले प्रकरण के अट्ठारह महीने बाद सुबह ८:०० बजे शुरू होता है। जैक को एक परमाणु बम को लॉस एंजिंल्स के निकट विस्फोटित होने से रोकना है और बाद में राष्ट्रपति डेविड पाल्मर को इस खतरे के पीछे हात का पर्दाफाश करने में मदद करनी है। यह अमेरिका व टिन मध्य पूर्वी देशों के बीच युद्ध होने से रोकने के लिए आवश्यक है।
तीसरा प्रकरण दूसरे प्रकरण के तीन वर्षों बाद दोपहर १:०० बजे शुरू होता है। एक मेक्सिकी ड्रग दस्ते में गुप्त तरीके से कार्य करते हुए हेरोइन की लत से लड़ते हुए जैक को दोबारा इस समूह में घुस कर एक जानलेवा वाइरस को काले बाजार में उतरने से रोकना है। दूसरी ओर राष्ट्रपती डेविड पाल्मर एक लाइव प्रसारण की तयारी कर रहे हैं। बाद में जैक और पाल्मर को मिलकर एक आतंकवादी स्टीफन सौन्डर्स के साथ सहाकार्य करना पड़ता है जो आखिरकार वाइरस को हासिल करलेता है और बाद में उन्हें उसे वह वाइरस कई अमरीकी शहरों में फ़ैलाने से रोकना पड़ता है।
राजा रामबख्श सिंह
राजा राव रामबख्श सिंह भारत की उत्तर प्रदेश एक रियसत डौंडियाखेड़ा के राजा थे। उनका संबंध बैस राजपूत से है।1857 में भारत के पहले स्वतंत्रता संग्राम में उन्होने अंग्रेजों के विरुद्ध लड़ा था। उन्हें अंग्रेजों से हार का सामना करना पड़ा था। ब्रिटिश शासकों ने उन्हें फांसी की सजा दी थी। ओर स्थानिय लोगो की माने तो उन्हें जब फाँसी दी गयी तो वे दो बार बचे क्योंकि की उनके गले मे स्फटिक सिला थी ।। अंग्रेजों ने राजा के किले को तोड़ दिया।
अप्रैल फूल दिवस
अप्रैल फूल दिवस पश्चिमी देशों में प्रत्येक वर्ष पहली अप्रैल को मनाया जाता है। कभी-कभी इसे ऑल फ़ूल्स डे के नाम से भी जाना जाता हैं। १|1 अप्रैल आधिकारिक छुट्टी का दिन नहीं है परन्तु  इसे व्यापक रूप से एक ऐसे दिन के रूप में जाना और मनाया जाता है जब एक दूसरे के साथ व्यावाहारिक परिहास और सामान्य तौर पर मूर्खतापूर्ण हरकतें की जाती हैं। इस दिन मित्रों, परिजनों, शिक्षकों, पड़ोसियों, सहकर्मियों आदि के साथ अनेक प्रकार की नटखट हरकतें और अन्य व्यावहारिक परिहास किए जाते हैं, जिनका उद्देश्य होता है। बेवकूफ और अनाड़ी लोगों को शर्मिंदा करना।
नैनीताल बैंक
नैनीताल बैंक लिमिटेड (NTB) ( नैनीताल बैंक के नाम से जाना जाता है) (कुमाऊँनी: नैनताल बैंक) 1922 में स्थापित एक अनुसूचित वाणिज्यिक बैंक है। बैंक बैंक ऑफ बड़ौदा की पूर्ण स्वामित्व वाली सहायक कंपनी है जो भारत सरकार के वित्त मंत्रालय के स्वामित्व में है। बैंक का उत्तर प्रदेश और उत्तराखंड तक विस्तार हुआ है, और राजस्थान, दिल्ली और हरियाणा में इसकी केवल 166 शाखाएँ हैं। यह टीटीसी (दस हजार करोड़) कंपनी बन गई है और इसका उद्देश्य भारत का सबसे अधिक ग्राहक केंद्रित बैंक बनना है, यह भारतीय रिजर्व बैंक द्वारा एक अनुसूचित बैंक के रूप में सूचीबद्ध है।
अप्रैल फूल दिवस
उत्पत्ति
चॉसर के कैंटरबरी टेल्स (1392) में "नन्स प्रीस्ट्स टेल" में 'सिन मार्च बिगन थर्टी डेज एंड टु ' का उल्लेख किया गया है। चॉसर का मतलब संभवतः मार्च के 32 दिन के बाद से है यानी 2 मई, जो इंग्लैण्ड के किंग रिचर्ड II की बोहेमिया की एन के साथ सगाई की सालगिरह की तारीख है, जो 1381 में हुई थी। हालांकि पाठक ऊपरी तौर पर इस लाइन का गलत मतलब "32 मार्च" अर्थात् 1 अप्रैल के रूप में लगाते हैं। चॉसर की कहानी में अहंकारी मुर्गे शॉन्टेक्लीर को एक लोमड़ी द्वारा चालाकी से फंसा लिया जाता है।
1508 में एक फ्रांसीसी कवि ने एक प्वाइजन डी एवरिल (अप्रैल फूल, जिसका शाब्दिक अर्थ है "अप्रैल फिश") का सन्दर्भ दिया, जो एक संभावित छुट्टी की तरफ इशारा करता है। 1539 में फ्लेमिश कवि 'डे डेने' ने एक अमीर आदमी के बारे में लिखा जिसने 1 अप्रैल को अपने नौकरों को मूर्खतापूर्ण कार्यों के लिए भेजा था। 1686 में जॉन ऑब्रे ने इस छुट्टी को "मूर्खों का पवित्र दिन" कहा जो पहला ब्रिटिश संदर्भ है। 1 अप्रैल 1698 को कई लोगों को "शेर की धुलाई देखने" के लिए धोखे से टावर ऑफ लंदन में ले जाया गया था। "अप्रैल फूल" का नाम 'फीस्ट ऑफ फूल' की तरह प्रतिध्वनित होता है जो मध्यकाल में 28 दिसम्बर को मनाया जाने वाला एक छुट्टी का दिन था।
नैनीताल बैंक
अवलोकन
अप्रैल 2004 में, राष्ट्रीय बीमा कंपनी (एनआईसी) ने उत्तराखंड, हरियाणा और नई दिल्ली राज्यों में बैंक की शाखाओं के माध्यम से अपने सामान्य बीमा उत्पादों के वितरण के लिए नैनीताल बैंक के साथ एक समझौते पर हस्ताक्षर किए। बैंक की नेटवर्थ करीब 1.12 रुपये थी 31 मार्च 2006 को बिलियन। आईटी बैंक ने अपने पूंजी पर्याप्तता अनुपात (सीएआर) को 14 प्रतिशत तक बढ़ाने के लिए सितंबर 2009 में अपना राइट्स इश्यू लॉन्च किया, यह 2007 में प्रतिकूल बाजार स्थितियों के कारण आईपीओ के लिए अपनी योजनाओं को वापस लेने के बाद आया था; अप्रैल 2010 तक, राइट इश्यू ने inr 300000000 ।
अप्रैल फूल दिवस
उत्पत्ति
मध्य काल में यूरोपीय शहरों में न्यू ईयर्स डे 25 मार्च को मनाया जाता था। फ्रांस के कुछ हिस्सों में न्यू ईयर्स सप्ताह भर चलने वाली छुट्टी थी जो 1 अप्रैल को ख़त्म होती थी। इसीलिए यह संभव है कि अप्रैल फूल्स की शुरुआत इसीलिए हुई कि जिन लोगों ने 1 जनवरी को इसे मना लिया था उन लोगों ने दूसरी तिथियों को यह दिन मनाने का मज़ाक उड़ाया था। नव वर्ष दिवस के रूप में 1 जनवरी का इस्तेमाल सोलहवीं शताब्दी के मध्य तक फ्रांस में आम था और इस तिथि को एडिक्ट ऑफ रुसिलोन द्वारा 1564 में आधिकारिक तौर पर अपना लिया गया।
अठारहवीं सदी में इस समारोह को अक्सर नोह के काल की ओर वापस जाने के समान समझा जाता था। 1789 में प्रकाशित एक अंग्रेजी अखबार के लेख के अनुसार इस दिन की शुरुआत का संबंध उस दिन से है जब नोह ने पानी कम होने से पहले ही अपने कबूतरों को बहुत जल्दी भेज दिया था; उसने ऐसा हिब्रू महीने की पहली तारीख को किया जिसका संदर्भ अप्रैल से है।
नैनीताल बैंक
अवलोकन
नैनीताल बैंक बैंक ऑफ बड़ौदा, एचडीएफसी बैंक, एलआईसी, नेशनल इंश्योरेंस कंपनी लिमिटेड आदि से जुड़ा हुआ है। वर्तमान में, NBL की उत्तराखंड, उत्तर प्रदेश, दिल्ली, हरियाणा और राजस्थान में 166 शाखाएँ हैं। यह पर्सनल बैंकिंग, बिजनेस बैंकिंग, ग्रामीण और कृषि बैंकिंग के अलावा ऑनलाइन सुविधाएं भी प्रदान करता है। नैनीताल बैंक लिमिटेड भारतीय रिजर्व बैंक (RBI), भारत के केंद्रीय बैंक के साथ अनुसूचित वाणिज्यिक बैंक के रूप में पंजीकृत है।
शाखा स्थान
नैनीताल बैंक लिमिटेड की वर्तमान में निम्नलिखित भारतीय राज्यों में 166 शाखाएँ हैं।
अप्रैल फूल दिवस
अखबारों से
2010 में ब्रिटिश अखबार द सन ने अपने नये "स्क्रैच एंड स्निफ" पेपर के बारे में सादे अखबार का एक सैम्पल देते हुए एक लेख प्रकाशित किया। इसके कारण बहुत से पाठकों ने सुगंध को सूंघने के लिए पेपर को नाक से लगाकर सूंघा.
गेम शो द्वारा
!   (जब कई व्हील-प्रेरित श्रेणियाँ  दिखाई गयीं) और ट्रेबेक ने व्हील ऑफ फॉर्चून को होस्ट किया जिसमें सैजक और वाना व्हाईट ने प्रतियोगियों की भूमिका निभाई .''जियोपार्डी! के उदघोषक जॉनी गिल्बर्ट ने उस दिन दोहरी जिम्मेदारी निभाई जबकि व्हील के नियमित उदघोषक चार्ली ओडोनेल ने कुछ हिस्सों को उदघोषित किया जिसमें गिल्बर्ट के साथ कार्यक्रम की शुरुआत और सैजक एवं व्हाईट को यह कहते हुए कि उन्होंने गेम में जीती गयी राशि के अलावा बोनस राउंड में 25,000 डॉलर जीता है जिसे उन्होंने अपने संबंधित चैरिटीज में बांट दिया है। एपिसोड के दौरान "रियली लांग टाईटल" की श्रेणी में एक जवाब के रूप में सुपरकैलीफ़्रैजाइलिस्टिकएक्सपियालिडोसियस एक पजल भी दिखाया गया। '' !   ''में एक नकली मूँछ लगाकर आये. साथ ही, व्हील ऑफ फॉर्चून के उदघोषक पैट सैजेक ने एक विग के अंदर एक गंजी टोपी पहनी जिसे उन्होंने बाद में उतार दिया''. !. गेम में एक अन्य गैर-महत्त्वपूर्ण जगह पर इस तरह की रीडिंग द राउंड श्रेणियों में ट्रेबेक की जगह अन्य लोग दिखाई दिए जिनमें जेफ़ प्रोब्स्ट और नील पैट्रिक हैरिस शामिल थे।  उस दिन के व्हील ऑफ फॉर्चून में लोगों को उस दिन के एपिसोड में "सामान्य से अलग" 10 चीजों का पता लगाने के लिए सचेत किया गया; कार्यक्रम के वेबसाइट ने यह बताते हुए एक प्रिंट करने योग्य चेकलिस्ट भी शामिल किया कि इस तरह की प्रत्येक असामान्यता कहाँ देखी जा सकती है (लेकिन यह नहीं कि ये कहाँ होंगी) .2 अप्रैल को साइट ने सभी 10 गलतियों को दिखाते हुए एक फोटो गैलरी लगाई, इसके साथ-साथ उस दिन के एपिसोड की समाप्ति भी दिखाई गयी थी जिसमें पैट और वाना एक दूसरे से लड़ गए थे।  इस मज़ाक में सैजेक, व्हाईट और उदघोषक चार्ली ओडोनेल शामिल थे। (शुरुआत के दौरान उनके स्क्वेयर का परिचय काये जाने के बाद डेविडसन को अप्रैल फूल्स! बताया गया था)। !   को होस्ट किये जाने जैसा ही था. क्रैम के ग्राहम एलवुड ने एक अतिथि होस्ट के रूप में व्हैमी! को होस्ट किया। द ऑल-न्यू प्रेस के योर लक को टोड न्यूटन द्वारा नियमित रूप से होस्ट किया गया था। रशियन रूलेट के मार्क वालबर्ग ने फ्रेंड ऑर फ़ो? पर अतिथि होस्ट की भूमिका निभाईजिसे केनेडी द्वारा नियमित रूप से होस्ट किया जाता था।  व्हैमी ! के न्युटन ने रशियन रूलेट में अतिथि होस्ट की जिम्मेदारी ली जिसे नियमित रूप से वालबर्ग द्वारा होस्ट किया जाता था। फ्रेंड ऑर फ़ो? के केनेडी  ने विनट्यूशन को गेस्ट के रूप में होस्ट किया जिसे नियमित रूप से मार्क समर्स द्वारा होस्ट किया जाता था। विनट्यूशन के समर्स  ने क्रीम में अतिथि होस्ट की भूमिका निभाई जिसे एलवुड द्वारा नियमित रूप से होस्ट किया जाता था।एकमात्र शो जिसमें कोई अतिथि होस्ट नहीं था वह था लिंगो, जिसे चक वूलरी ने होस्ट किया .वूलरी इसे होस्ट करते रहे जबकि अन्य होस्ट वाल बर्ग और समर्स येलो टीम पर और केनेडी एवं एलवुड रेड टीम पर चैरिटी के लिए एक दूसरे के बदले काम किया था।  (वाल बर्ग और समर्स ने 500-0 से जीत हासिल की)  उस दिन न्यूटन उदघोषक बने थे।
वेबसाइटों द्वारा
! " ! "
अप्रैल फ़ूल दिवस पर असली समाचार
अप्रैल फ़ूल के मजाकों का सिलसिला कभी-कभी लोगों को 1 अप्रैल को जारी की गयी असल समाचाअर की स्टोरीज पर शक करने को बाध्य कर देता है।
दुनिया भर के अन्य मज़ाकिया दिन
ईरानी लोग फ़ारसी नये साल (नोरौज) के तेरहवें दिन एक दूसरे पर जोक्स का प्रयोग करते हैं जो 1 अप्रैल या 2 अप्रैल को पड़ता है। यह दिन जिसे 536 ईसा पूर्व में सिज़्दा बेदर के रूप में मनाया जाता था और यह दुनिया में अभी तक कायम सबसे प्राचीन मजाकिया-परंपरा है; इस तथ्य ने कई लोगों को यह मानने पर बाध्य किया कि अप्रैल फ़ूल दिवस का मूल इस परंपरा में निहित है।
फ़्रांस और फ़्रांसीसी-भाषी कनाडा में 1 अप्रैल की परम्परा में प्वाइजन डी एव्रिल (शाब्दिक तौर पर “अप्रैल की मछ्ली”) शामिल है जिसमें एक पेपर मछ्ली को शिकार की पीठ पर चुपके से चिपका दिया जाता है। यह परंपरा अन्य देशों में भी फ़ैली हुई है, जैसे कि इटली (जहाँ शब्द पेसे दी एप्राइल (शाब्दिक तौर पर “अप्रैल की मछ्ली”) को इस दिन के दरम्यान इस्तेमाल किये गये किसी भी जोक से संदर्भित किया जाता है)। स्पेनिश भाषी देशों में 28 दिसम्बर को día de los Santos Inocentes, “डे ऑफ द होली इनोसेंट्स” के रूप में इसी तरह के मज़ाक किये जाते हैं। यह रिवाज बेल्जियम के कुछ खास क्षेत्रों में देखा जाता है, जिसमें प्रोविंस ऑफ एन्टरैप शमिल है। फ़्लेमिश परंपरा उन बच्चों के लिये है जो अपने माता पिता या शिक्षकों को बंद कर देते हैं और उस दिन या अगले दिन उन्हें एक ट्रीट देने का वादा करने पर ही छोड़ते हैं।
कोरिया की मोनार्क ऑफ जोसियन डाईनास्टी, रॉयल फैमिली और देशों को साल के पहले स्नोवी डे के अवसर पर एक दूसरे से झूठ बोलने और एक दूसरे को बेवकूफ बनाने की छूट दी गयी है, भले ही वे किसी भी समुदाय से हों. वे बॉल के अन्दर बर्फ के टुकड़ों को डालते हैं और इसे मजाक के शिकार के पास झूठा खेद प्रकट करते हुए भेज देते हैं। जिसे यह बर्फ का टुकड़ा प्राप्त होता था उसे गेम का लूजर समझा जाता था और उसे भेजने वाले की इच्छा पूरी करनी होती थी। क्योंकि इन प्रैंक्स को जान बूझ कर तैयार नहीं किया जाता था, ये नुकसान दायक नहीं होते थे और अक्सर ऐसा चैरिटी के लिए या विश्वासपात्र नौकरों की भलाई के लिए किया जाता था।
पोलैंड में प्राइमा अप्रैलिस (लैटिन में "1 अप्रैल") एक जोक्स से भरा दिन होता है; लोग, मीडिया (जो कभी-कभी जानकारियों को अधिक विश्वसनीय बनाने में सहयोग करते हैं) और यहाँ तक कि सार्वजनिक संस्थानों द्वारा हॉक्स तैयार किये जाते हैं। आमतौर पर गंभीर गतिविधियों से परहेज किया जाता है। यह प्रयास इतना तीव्र होता है कि 1 अप्रैल 1683 को लियोपोल्ड II के साथ साइन किये गए तुर्क विरोधी गठबंधन को एक दिन पहले 31 मार्च को तय कर दिया गया था।
स्कॉटलैंड में अप्रैल फूल्स डे को पारंपरिक तौर पर हंट द गौक डे (स्कॉट वालों के "गौक" का मतलब एक कोयल या एक मूर्ख व्यक्ति है) कहा जाता है, हालांकि यह नाम अब इस्तेमाल नहीं होता है। पारंपरिक मजाक में किसी से मदद के लिए एक सीलबंद अनुरोध को प्रदान करना शामिल होता है। वास्तव में सन्देश में लिखा होता है "दिना लाफ, दिना स्माइल. हंट द गोक ऐनादर माइल". इसे प्राप्त करने वाला इसे पढ़ने के बाद यह बताएगा कि वह केवल तभी कोई मदद कर सकता है जब वह पहले दूसरे व्यक्ति से संपर्क करेगा और उस नए शिकार व्यक्ति को उसी तरह का सन्देश, उसी तरह के परिणाम के साथ भेजेगा.
डेनमार्क में 1 मई को "माज-काट" के रूप में जाना जाता है जिसका मतलब "मे-कैट" होता है और ऐतिहासिक रूप से अप्रैल फूल्स डे के समान होता है। हालांकि, डेनमार्क वासी अप्रैल फूल्स डे ("अप्रिल्स्नार") भी मनाते हैं और 1 मई को इस तरह के मजाक कम हो जाते हैं।
स्पेन और आइबेरो अमेरिका में इसी तरह की एक तारीख 28 दिसम्बर क्रिस्चियन डे है जिसे मैसेकर ऑफ इनोसेंट्स के जश्न के रूप में मनाया जाता है। क्रिस्चियन सेलेब्रेशन स्वयं एक छुट्टी का दिन है, एक धार्मिक दिन, लेकिन प्रैंक्स की परम्परा नहीं है, हालांकि इस तरह का चलन पहले देखा गया था। इबेरो-अमेरिका के कुछ क्षेत्रों में जब कोई व्यक्ति किसी दूसरे व्यक्ति के साथ मजाक करता है, आम तौर पर मजाक करने वाला रोने लगता है: "Inocente palomita que te dejaste engañar" (तुम कितने सीधे-सादे कबूतर हो जिसे मैंने मूर्ख बना दिया). स्पेन में आम तौर पर यही कहना काफी है (इनोसेंट !). "इनोसेंट ". इसके बावजूद मेनोरका के स्पेनिश द्वीप में "Dia d'engañar" ('फूलिंग डे') 1 अप्रैल को मनाया जाता है क्योंकि मेनोरका 18 वीं शताब्दी के दौरान ब्रिटिश के स्वामित्व में था।
डफी डिज़नी भालू
डफी डिज्नी भालू है एक डिज्नी चरित्र पाया जा सकता है कि में टोक्यो डिज्नी रिज़ॉर्ट, डिज्नीलैंड और डिज्नी कैलिफोर्निया साहसिक पार्क, कैलिफोर्निया में वॉल्ट डिज्नी वर्ल्ड , फ्लोरिडा में, हांगकांग डिज्नीलैंड और डिज्नीलैंड पेरिस. के रूप में कहानी जाता है, मिन्नी माउस बनाया डफी के लिए मिकी माउस के रूप में वह था पैकिंग के लिए एक लंबी यात्रा पर सागर. डफी खरीद के लिए उपलब्ध है और एक "से मिलने और स्वागत करती है।" डफी एक बहुत कुछ देखा है में डिज्नी पार्क है जहां बच्चों के आसपास उन्हें ले,
13 दिसंबर 2012 डफी में शुरू हुआ डिज्नी स्टोर ब्रिटेन में, के रूप में अच्छी तरह के रूप में डिज्नी स्टोर संयुक्त राज्य अमेरिका में.
कुल्लियात
कुल्लियात ( उर्दू: ) शायरी में किसी शायर की रचनाओं के संग्रह को कहते हैं। मसलन ग़ालिब की ग़ज़लों और नज्मों के संकलन को 'कुल्लियात-ए-ग़ालिब' कहा जाता है। यह शब्द 'कुल' से आया है, यानि शायर का 'कुल' काम इस संग्रह में मौजूद होना चाहिए, लेकिन वास्तव में अगर शायर की कुछ-बहुत रचनाएँ भी उसमें सम्मिलित हों तो उसे कुल्लियात ही कहा जाएगा।
पुराने ज़माने में कभी-कभी यह शब्द शायरी के अलावा और सन्दर्भों में भी प्रयोग हुआ करता था। उदाहरण के लिए अगर किसी पुस्तक में चिकित्सा (अरबी में 'तिब्ब') के बारे में बहुत कुछ लिखा हो तो उसे 'कुल्लियात-ए-तिब्बी' कह दिया जाता था। यही शब्द बिगड़कर अंग्रेज़ी में भी 'कॉलिजॅट' (Colliget) के रूप में आ गया।
डोगरी भाषा
डोगरी भारत के जम्मू ,हिमाचल के कांगड़ा और उत्तरी पंजाब के कुछ    प्रान्त में बोली जाने वाली एक भाषा है। वर्ष 2003 में इसे भारतीय संविधान की आठवीं अनुसूची में शामिल किया गया है। पश्चिमी पहाड़ी बोलियों के परिवार में, मध्यवर्ती पहाड़ी पट्टी की जनभाषाओं में, डोगरी, चंबयाली, मडवाली, मंडयाली, बिलासपुरी, बागडी आदि उल्लेखनीय हैं।
डोगरी का केंद्र
रियासत जम्मू कश्मीर की शरतकालीन राजधानी जम्मू नाम का ऐतिहासिक नगर, डोगरी की साहित्यिक साधना का प्रमुख केंद्र है, जहाँ डोगरी के साहित्यिकों का प्रतिनिधि संगठन "डोगरी संस्था" के नाम से, इस भाषा के साहित्यिक योगक्षेम के लिये गत लगभग ६० वर्षो से प्रयत्नशील है।
डोगरी पंजाबी की उपबोली है - यह भ्रांत धारणा डॉ॰ ग्रियर्सन के भाषाई सर्वेक्षण के प्रशंसनीय कार्य में डोगरी के पंजाबी की उपबोली के रूप में उल्लेख से फैली। इसमें उनका दोष नहीं। उस समय उनके इन सर्वेक्षण में प्रत्येक भाषा, बोली का स्वतंत्र गंभीर अध्ययन संभव नहीं था।
जॉन बीम्ज ने भारतीय भाषा विज्ञान की रूपरेखा संबंधी अपनी पुस्तक (प्रकाशित 1866 ई॰) में स्पष्ट रूप से उल्लेख किया है कि डोगरी ना तो कश्मीरी की अंगभूत बोली है, ना पंजाबी की। उन्होंने इसे भारतीय-जर्मन परिवार की आर्य शाखा की प्रमुख 11 भाषाओं में गिना है।
डॉ॰ सिद्धेश्वर वर्मा ने भी डोगरी की गणना भारत की प्रमुख सात सीमांत भाषाओं में की है।
डोगरी की लिपि
डोगरी की अपनी एक लिपि है जिसे टाकरी या टक्करी लिपि कहते हैं। यह लिपि काफी पुरानी है। गुरमुखी लिपि का प्रादुर्भाव इसी से माना जाता है। कुल्लू तथा चंबा के कुछ प्राचीन ताम्रपट्टों से ज्ञात होता है कि इस लिपि का प्रारंभिक रूप में विकास 10 वीं- 11वीं शताब्दी में हो गया था। वैसे टाकरी वर्ग के अंतर्गत आने वाली कई लिपियाँ इस विस्तृत प्रदेश में प्रचलित हैं जैसे, लंडे, किश्तवाड़ी, चंबयाली, मंडयाली, सिरमौरी और कुल्लूई आदि। डॉ॰ ग्रियर्सन शारदा को और टाकरी को सहोदरा मानते हैं। श्री व्हूलर का मत है कि टाकरी शारदा की आत्मजा है।
टाकरी लिपि आज भी डुग्गर के देहाती समाज में बहीखातों में प्रयुक्त होती है। इसका एक विकसित रूप भी है जिसमें कई ग्रंथों का प्रकाशन हुआ है। कश्मीर नरेश महाराज रणवीर सिंह ने, आज से लगभग एक सौ वर्ष पूर्व, अपने राज्यकाल में, डोगरी लिपि में, नागरी के अनुरूप, सुधार करने का प्रयत्न किया था। मात्रा, चिह्नों के प्रयोग को अपनाया गया तथा पहली बार नई टाकरी लिपि में डोगरी भाषा के ग्रंथों के मुद्रण की समुचित व्यवस्था के लिये जम्मू में शासन की ओर से रणवीर प्रेस की स्थापना की गई।
पुरानी डोगरी वर्णमाला का यह संशोधित रूप जनव्यवहार में लोकप्रिय न हो सका।
डोगरी के लिये नागरी लिपि
डोगरी की नव साहित्यिक चेतना के साथ ही साथ टाकरी का स्थान देव नागरी ने ले लिया।
डोगरी की कुछ स्वर विषयक विशेषताएँ:
इसी प्रवृति के कारण कई रूपों में र का अतिरिक्त आगम भी हुआ है, जैसे-
संक्षेपीकरण- जैसे
डोगरी साहित्य
विस्तृत लेख डोगरी साहित्य के अन्तर्गत देखें।
नोरा (बिल्ली)
नोरा एक बिल्ली का नाम है जिसका जन्म 2006 में हुआ था। द टाइम्स ऑफ़ लंदन के अनुसार यह हारमोनियम बजाती है।
सिलिकॉन
सिलिकॉन (Silicon) ; प्रतीक : Si) अथवा मृत्स्नक एक रासायनिक तत्व है। यह पृथ्वी पर ऑक्सीजन के बाद सबसे अधिक पाया जाने वाला तत्व है। सिलिकॉन के यौगिक एलेक्ट्रॉनिक अवयव, साबुन, शीशे एवं कंप्यूटर चिप्स में इस्तेमाल किए जाते हैं। सिलिकॉन की खोज १८२४ में स्वीडन के रसायनशास्त्री जोंस जकब बज्रेलियस ने की थी। आवर्त सारिणी में इसे १४वें स्थान पर रखा गया है।
उपयोग
सिलिकॉन यौगिकों, जैसे सिलिकॉन कारबाइड (SiC) को उनकी अनोखी विशेषताओं के लिए इस्तेमाल किया जाता है। कठोरता में यह तत्व हीरे की बराबरी करता है। जब सिलिकॉन को अन्य तत्वों के साथ मिलाया जाता है तो उस यौगिक को सिलिकेट अथवा मृत्स्नग्ध कहते हैं। सिलिकेट्स को अनेक औद्योगिक कार्यो के लिए इस्तेमाल में लाया जाता है। इनकी अन्य रासायनिक यौगिकों के साथ क्रिया कराई जाती है ताकि यह अपने सिलिकॉन तत्व अलग करें या अन्य तत्वों के साथ विभिन्न कार्यों के लिए क्रिया कर सकें। बेकरी के नॉन-स्टिक उपकरण, बिजली उत्पादों के शील्ड सिलिकॉन से बनते हैं।
सिलिकॉन का इलेक्ट्रॉनिक्स क्षेत्र में अधिकाधिक प्रयोग होने के कारण अमेरिका की कंप्यूटर जगत के केंद्र को सिलिकॉन वैली का नाम दिया गया है।
दूरदर्शी
दूरदर्शी वह प्रकाशीय उपकरण है जिसका प्रयोग दूर स्थित वस्तुओं को देखने के लिये किया जाता है। दूरदर्शी से सामान्यत: लोग प्रकाशीय दूरदर्शी का अर्थ ग्रहण करते हैं, परन्तु दूरदर्शी विद्युतचुंबकीय वर्णक्रम के अन्य भागों में भी काम करता है जैसे X-रे दूरदर्शी जो कि X-रे के प्रति संवेदनशील होता है, रेडियो दूरदर्शी जो कि अधिक तरंगदैर्घ्य की विद्युत चुंबकीय तरंगे ग्रहण करता है।
दूरदर्शी साधारणतया उस प्रकाशीय तंत्र (optical system) को कहते हैं जिससे देखने पर दूर की वस्तुएँ बड़े आकार की और स्पष्ट दिखाई देती हैं, अथवा जिसकी सहायता से दूरवर्ती वस्तुओं के साधारण और वर्णक्रमचित्र (spectrograms) प्राप्त किए जाते हैं। दूरवर्ती वस्तुओं का ज्ञान प्राप्त करने के लिए आजकल रेडियो तरंगों का भी उपयोग किया जाने लगा है। इस प्रकार का यंत्र रेडियो दूरदर्शी (radio telescope) कहलाता है। बोलचाल की भाषा में दूरदर्शी को दूरबीन भी कहते हैं।
दूरबीन के आविष्कार ने मनुष्य की सीमित दृष्टि को अत्यधिक विस्तृत बना दिया है। ज्योतिर्विद के लिए दूरदर्शी की उपलब्धि अंधे व्यक्ति को मिली आँखों के सदृश वरदान सिद्ध हुई है। इसकी सहायता से उसने विश्व के उन रहस्यमय ज्योतिष्पिंडों तक का साक्षात्कार किया है जिन्हें हम सर्पिल नीहारिकाएँ (spiral nebulae) कहते हैं। ये नीहारिकाएँ हमसे करोड़ों प्रकाशवर्ष की दूरी पर हैं। आधुनिक ज्योतिर्विज्ञान (astronomy) और ताराभौतिकी (astrophysics) के विकास में दूरदर्शी का महत्वपूर्ण योग है। दूरदर्शी ने एक ओर जहाँ मनुष्य की दृष्टि को विस्तृत बनाया है, वहाँ दूसरी ओर उसने मानव को उन भौतिक तथ्यों और नियमों को समझने में सहायता भी दी है जो भौतिक विश्व के गत्यात्मक संतुलन (dynamic equilibirium) के आधार हैं।
इतिहास
मोलिन्यूक्स (Molyneux) ने अपनी पुस्तक 'डिऑप्ट्रिका नोवा' (Dioptrica Nova) में लिखा है कि रॉजर बेकन (Roger Bacon) को, जिसकी मृत्यु सन् १२९५ में हुई थी, दूरबीन और खुर्दबीन का सैद्धांतिक ज्ञान था, लेकिन दूरदर्शी का सर्वप्रथम निर्माण सन् १६०८ के लगभग हॉलैंड निवासी हैंसलिपरशे (Hanslippershey) नामक व्यक्ति ने किया। इसके बाद क्रमश: गैलिलिओ, केपलर, हाइगेंज़, ब्रैडले, ग्रेगरी और न्यूटन आदि ने दूरदर्शी का व्यवस्थित यंत्र के रूप में विकास किया। दूरबीन के विकास में गैलिलिओ का महत्वपूर्ण योग है। गैलिलिओ ने अपने दूरदर्शी की सहायता से संसार को यह बता दिया है कि कोपर्निकस की सूर्यकेंद्रीय (heliocentric) ज्योतिर्व्यवस्था सत्य है और टालिमी की भूकेंद्रीय (geocentric) व्यवस्था अशुद्ध है।
कुछ प्रसिद्ध दूरदर्शी
कुछ विश्वविख्यात दूरदर्शियों का विवरण निम्नलिखित है :
यरकिज़ (Yerkes) दूरदर्शी
यह संसार का सबसे बड़ा अपवर्तन दूरदर्शी था। इसके अभिदृश्यक लेंस का व्यास ४० इंच है। अमरीका की यरकिज़ वेधशाला में सन् १८९७ में इसका आरोहण हुआ था।
माउंट विलसन का दूरदर्शी
इस दूरदर्शी का आरोहण सन् १९१९ में अमरीका की माउंट विलसन वेधशाला में किया गया था। इस दूरदर्शी के परावर्तक का व्यास १०० इंच है। इसकी सहायता से हमारी आकाशगंगा (galaxy) से पृथक् रहनेवाले आकाशीय पिंडों का निरीक्षण् संभव हो सका है। इस दूरदर्शी के परावर्तक का भार टन के लगभग है तथ इसकी गति संबंधी व्यवस्था का भार १०० टन है। जिस गुंबंज में इसका आरोहण हुआ है उनका व्यास १०० फुट और ऊँचाई १०५ फुट है।
हेल परावर्तक दूरदर्शी
डॉ॰ एलरी हेल (Ellery Hale) के प्रयत्नों के परिणामस्वरूप अमरीका में पैलोमॉर (Palomar) वेधशाला की स्थापना की गई। सन् १९४७ में इस वेधशाला में २०० इंच व्यास के परावर्तक का आरोहण हुआ। डॉ॰ हेल के नाम पर इस दूरदर्शी का नाम हेल दूरदर्शी रखा गया। यद्यपि इस दूरदर्शी का संपूर्ण भार ५३० टन है, तथापि इसका संतुलन इतनी उत्तम विधि से किया गया है कि केवल अश्वशक्ति की मोटर द्वारा इसे भली भाँति घुमाया जा सकता है। इस दूरदर्शी का परास (range) दो अरब लाख प्रकाशवर्ष है।
रेडियो रेडियो दूरदर्शी
प्रकाशीय दूरदर्शी में प्रकाश के द्वारा हमें आकाशस्थ पिंडों के विषय में सूचना प्राप्त होती है। रेडियो दूरदर्शी में प्रकाशीय पिंडों द्वारा उत्सर्जित रेडियो तरंगों के द्वारा उनकी रचना इत्यादि के संबंध में जानकारी प्राप्त की जाती है। सन् १९३१ में जान्स्की द्वार यह घोषणा की गई कि आकाशगंगा या उसके पास के प्रदेशों से रेडियो तरंगें पृथ्वी पर आती है और इन तरंगों से उन प्रदेशों के संबंध में जानकारी प्राप्त की जा सकती है। रेडियो दूरदर्शी का आधार जान्स्की (Jansky) का उक्त अन्वेष्ण है।
भीरसम्मान गाँव, सुलतानगंज (भागलपुर)
भीरसम्मान सुलतानगंज, भागलपुर, बिहार स्थित एक गाँव है।
पितृवंश समूह ओ
अन्य भाषाओँ में
अंग्रेज़ी में "वंश समूह" को "हैपलोग्रुप" (haplogroup), "पितृवंश समूह" को "वाए क्रोमोज़ोम हैपलोग्रुप" (Y-chromosome haplogroup) और "मातृवंश समूह" को "एम॰टी॰डी॰एन॰ए॰ हैपलोग्रुप" (mtDNA haplogroup) कहते हैं।
किलोमीटर प्रति घंटा
किलोमीटर प्रति घंटा (Kilometres per hour), गति की एक इकाई हैं, जोकि एक घंटे में की गई यात्रा किलोमीटर की संख्या व्यक्त करता हैं।
एसआई यूनिट का प्रतीक किमी/घंटा हैं। दुनिया भर में, इसका सबसे अधिक उपयोग, सड़क के संकेतों और कार चालमापी (स्पीडोमीटर) पर किया जाता हैं।
इतिहास
यद्यपि 1799 में मीटर शब्द को औपचारिक रूप से परिभाषित किया गया जा चुका था, पर "किलोमीटर प्रति घंटा" शब्द का तत्काल प्रयोग नहीं हो पाया। उस समय का फ्रेंच शब्द मेरियामीटर (10,000 मीटर) और मेरियामीटर प्रति घंटा, किलोमीटर और किलोमीटर को ही सन्दर्भित करता था। दूसरी ओर डचों ने 1817 में किलोमीटर को अपनाया था लेकिन इसे एक स्थानीय नाम "मिजल" दिया था।
पंचेश्वर बांध
पंचेश्वर बाँध उत्तराखंड राज्य में भारत-नेपाल सीमा पर बनने वाला बहुउद्देशीय बिजली परियोजना है। जो उत्तराखंड के चंपावत जिले में बन रहा है। यह परियोजना काली नदी पर बनाई जा रही है। यह परियोजना भारत और नेपाल की सामूहिक परियोजना है जिसमे भारत का शेयर अधिक रहेगा। इस परियोजना का कार्य 2018 मे सुरु होना प्रस्तावित है जो 2026 तक पूरा हो जाएगा तथा 2028 तक इससे विधुत उत्पादन सुरु हो जाएगा। इस परियोजना में तीन डेम बनने प्रस्तावित हैं। 1. पंचेस्वर परियोजना (काली ओर सरयू के संगम पर) 2.रूपालिगाड डेम (काली ओर रूपालिगाड पर) 3.पूर्णागिरी डेम यह भारत मे बनने के पश्चात सबसे बड़ा डैम होगा जिसकी ऊंचाई 315 मीटर प्रस्तावित है। यह एक imbankment डैम है। इसकी उत्पादन छमता 6480 मेगावाट प्रस्तावित है।
यह पंचेस्वर डैम से 25 km की दूरी पर रूपालिगाड ओर काली नदी के संगम पर बनेगा जिसकी उत्पादन छमता 240 मेगावाट होगी। यह पंचेश्वर डैम से 80 km की दूरी पर नीचे की ओर काली नदी में बनेगा जिसकी उत्पादन क्षमता 1000 मेगावॉट होगी। इस प्रकार पंचेस्वर डैम की कुल उत्पादन छमता 7840 मेगावाट हो जाएगी।
स्टारहब
स्टारहब (StarHub) सिंगापुर की एक दूरसंचार सेवा कंपनी है।
अंतरराष्ट्रीय पर्वत दिवस
अंतरराष्ट्रीय पर्वत दिवस (International Mountain Day) हर साल 11 दिसंबर को मनाया जाता है। संयुक्त राष्ट्र महासभा ने 2002 को संयुक्त राष्ट्र अंतरराष्ट्रीय पर्वत वर्ष घोषित किया और 11 दिसंबर को 2003 से अंतरराष्ट्रीय पर्वत दिवस के रूप में नामित किया। पहली बार अंतरराष्ट्रीय पर्वत दिवस 11 दिसंबर 2003 को मनाया गया था। महासभा ने "अंतरराष्ट्रीय समुदाय को सतत पर्वतीय विकास के महत्त्व को उजागर करने के लिए उस दिन सभी स्तरों पर कार्यक्रम आयोजित करने के लिए प्रोत्साहित किया।"
पंकज ध्यानी
कर्नल पंकज ध्यानी, केसी डोगरा रेजिमेंट के एक भारतीय सेना अधिकारी हैं, जिन्हें भारत के दूसरे सर्वोच्च शांतिकालीन वीरता पुरस्कार कीर्ति चक्र से सम्मानित किया गया है। वह आईएमए में युवा प्रशिक्षक थे। वह ताजिकिस्तान के रक्षा सचिव हैं।
प्रारंभिक जीवन
पंकज ध्यानी १२ डोगरा रेजीमेंट में कमीशन हुए थे।
सैन्य वृत्ति
२००१ के गणतंत्र दिवस पर कैप्टन ध्यानी को २००० में उनके वीरतापूर्ण कार्य के लिए भारत के दूसरे सर्वोच्च शांतिकालीन वीरता पुरस्कार कीर्ति चक्र से सम्मानित किया गया था। इस दौरान ध्यानी को जम्मू-कश्मीर में राष्ट्रीय राइफल्स में तैनात किया गया था। ११ राष्ट्रीय राइफल्स के ध्यानी, एक आपरेशन के दौरान अकेले ही मुठभेड़ में चार आतंकियों को ढेर कर दिया।
बाद में वह भारतीय सैन्य अकादमी में एक युवा प्रशिक्षक रहे।
अब उन्हें कर्नल के पद पर पदोन्नत किया गया है और वे ताजिकिस्तान के रक्षा सचिव के पद पर तैनात हैं।
हैना जेटर
हैना जेटर (जन्म-५ मई,१९९०) एक अमरीकी फैशन मॉडल हैं।
प्रारंभिक जीवन
हैना डेविस का जन्म यू.एस वर्जिन आइलैंड, सेंट थॉमस में, देबोरा.एल."देबी" व कॉन जे डेविस के घर हुआ था। उनका मानना हैं कहा कि वहां बढ़ने का सबसे अच्छा हिस्सा "दोस्ताना लोग, महान मौसम और समुद्र तट पर तरंगों की आवाज के लिए जागने" था।
करियर
व्यावसायिक रूप से, जेटर राल्फ लॉरेन, ब्लू लेबल के अभियानों में दिखाई दिए और उनके २००६ के वसंत/ग्रीष्मकालीन रनवे शो में चले गए। २००६ में इतालवी पत्रिका डी, २००६ में मैक्सिको एले, सितंबर २०१२ में फ्रांस के एफएचएम और अप्रैल २०१३ में दक्षिण अफ्रीका के एफएचएम के लिए जेटर दो कवर पर दिखाई दिए।
हदीस
हदीस (حديث हदीस या हदीथ, बहुवचन: أحاديث अहादीस ), इस्लामिक पैग़म्बर मुहम्मदsalallahowtala walehi w salam के कथनों, कार्यों या आदतों का वर्णन करने वाले विवरण या रिपोर्ट को कहते हैं।  यह शब्द अरबी भाषा से आता है और इसके अर्थ "रिपोर्ट (विवरण)", "लेखा" या "रिवायत" हैं। क़ुरआन से अलग, एक समान साहित्यिक काम जो सभी मुस्लिमों द्वारा मान्यता प्राप्त है। हदीस इकलौता संग्रह नहीं हैं। अहादीस अलग-अलग हदीसों के संग्रह को दर्शाता है, और इस्लाम की विभिन्न शाखाएं (सुन्नी, शिया) हदीसों के विभिन्न संग्रहों से परामर्श (हवाला) लेती हैं जबकि क़ुरआनीयत का एक अपेक्षाकृत छोटा पक्ष किसी भी हदीस संग्रह के प्रमाण को पूरी तरह से अस्वीकार करता हैं।
परिचय
इस्लाम धर्म और दुनिया के सभी मुसलमानो के लिए पवित्र क़ुरआन के बाद सबसे ज़्यादा महत्व अगर किसी चीज का है तो वो हैं हदीस, कुछ के लिए ये क़ुरआन जितनी ही महत्व रखती हैं जो ये मानते हैं कि मुहम्मद का हर कथन हर बात उनकी एक ईश्वरीय सन्देश हैं जिसके बिना क़ुरआन समझना संभव नहीं यानि उनकी बातें क़ुरआन की व्यहवारिक विस्तार में समझ है।
इस्लाम और एक उसकी के मूल ग्रंथ क़ुरआन में अधिकतर विषयों पर जो आदेश-निर्देश, सिद्धांत, नियम, क़ानून, शिक्षाएँ, ज्ञान-विज्ञान की बातें एवं पिछली क़ौमों के वृत्तांत, रसूलों के आह्नान और सृष्टि व समाज से संबंधित बातों तथा एकेश्वरत्व के तर्क, अनेकेश्वरत्व के खंडन और परलोक-जीवन आदि की चर्चा हुई है, वह संक्षेप में है। इन सब की विस्तृत व्याख्या का दायित्व इस्लाम के अनुसार ईश्वर ने पैग़म्बर पर रखा।
हदीसों का प्रसार
हज़रत पैगम्बर मुहम्मद  के समय उनके साथ रहने वाले उनके साथी उनकी बातों और उनके तरीकों को लिख या याद कर लिया करते थे इसी को हदीस कहा गया, बाद में हदीस और फ़िक़ह के जानकार इमामों ने इन हदीसो को संग्रहित कर किताबों का रूप दिया, हदीस इस्लाम के कुरान का प्रामाणिक व्याख्यान करने वाला ग्रंथ माना जाता है।
इस्लाम का मुहम्मद के रसूल बनने के साथ उसके विशुद्ध रूप में जब पुनः आगमन हुआ, उससे पहले के धर्म-ग्रथों में जो विकार आ गया था, उसके कई कारणों में से एक यह भी था कि ईश-वाणी, रसूल के कथन और दूसरे इन्सानों व धर्माचार्यों, उपदेशकों, वाचकों, सुधारकों और धर्मविदों आदि के कथन भी आपस में मिल-जुल गए। ईशवाणी और मनुष्य-वाणी के मिश्रण में, मूल ईश-ग्रंथ कितना है और इसके अंश कौन-कौन से हैं, यह पता लगाना असंभव हो गया था। पैग़म्बर मुहम्मद के साथी हज़रत अबू सलमा की बयान की गई एक हदीस के मुताबिक़ आप ने हदीस-वर्णनकर्ताओं को सख़्त चेतावनी दी थी कि
"‘‘जो व्यक्ति मुझ से संबंध लगाकर वह बात कहे जो मैंने नहीं कही, वह अपना ठिकाना जहन्नम (नर्क) में बना ले।’’"
- हज़रत मुहम्मद
हदीस साहित्य
हदीसों के संग्रह सामान्यतः विषयों के आधार पर अध्यायीकरण करके संकलित किए गए हैं, ये विषय जीवन के हर पहलू, हर क्षेत्र पर आधारित हैं। इन संग्रहों के बाद बहुत ही बड़े पैमाने पर इन (में उल्लेखित) हदीसों की व्याख्या पर व्यापक साहित्य तैयार किया गया है। फिर, विभिन्न विषयों को समाहित करने वाली पुस्तकें तैयार की गई है। इस प्रकार एक विशाल हदीस-साहित्य तैयार हो चुका है। ये संग्रह व साहित्य इस्लामी विद्यालयों के पाठ्यक्रम का अनिवार्य अंश होते हैं। गोष्ठियों, बैठकों, सभाओं में पूरे विश्व में हदीस पाठ (दर्स-ए-हदीस) के प्रयोजन किए जाते हैं। इस तरह हदीस का ज्ञान और उसकी शिक्षाएँ मुस्लिम समाज में निरन्तर प्रवाहित होती रहती हैं।
खरगोन
खरगोन (Khargone) भारत के मध्य प्रदेश राज्य के खरगोन ज़िले में स्थित एक नगर है। यह ज़िले का मुख्यालय भी है। यहाँ पर प्रत्येक वर्ष जनवरी - फरवरी माह में नवग्रह मेला लगता है जिसमे आस पास के सभी ग्रामीण क्षेत्र के लोग घूमने आते है। यहाँ पर 2020 के मेले में बॉलीवुड अभिनेता गोविंदा जी भी आये थे।
भूगोल
खरगोन नगर, दक्षिण-पश्चिमी मध्य प्रदेश राज्य, मध्य भारत, नर्मदा नदी की सहायक कुंदा नदी के पूर्वी तट पर स्थित है। खरगोन ज़िला मध्यप्रदेश की दक्षिणी पश्चिमी सीमा पर स्थित है। 21 अंश 22 मिनिट - 22 अंश 35 मिनिट (उत्तर) अक्षांश से 74 अंश 25 मिनिट - 76 अंश 14 मिनिट (पूर्व) देशांश के बीच यह जिला फैला है। इसका क्षेत्रफल लगभग 8030 वर्ग कि॰मी॰ है। इस जिले के उत्तर में धार, इंदौर व देवास, दक्षिण में महाराष्ट्र, पूर्व में खण्डवा, बुरहानपुर तथा पश्चिम में बड़वानी है। नर्मदा घाटी के लगभग मध्य भाग में स्थित इस जिले के उत्तर में विंध्याचल एवं दक्षिण में सतपुड़ा पर्वतश्रेणियां हैं। नर्मदा नदी जिले में लगभग 50 कि॰मी॰ बहती है। कुंदा तथा वेदा अन्य प्रमुख नदियां हैं। देजला-देवड़ा, गढ़ी गलतार, अंबकनाला तथा अपर वेदा प्रमुख सिंचाई परियोजनाएं हैं। महेश्वर पनबिजली तथा सिंचाई योजना नर्मदा पर बनी तीन प्रमुख पनबिजली व सिंचाई योजनाओं में से एक है। खरगोन जिला मुख्यालय के अक्षांश व देशांश क्रमशः 21°49'18" (उत्तर) तथा 75°37'10" (पूर्व) हैं। यह शहर औसत समुद्र सतह से लगभग 283 मीटर (± 9 मीटर) की ऊंचाई पर है।
इतिहास
इतिहासकारों के मतानुसार नर्मदा घाटी की सभ्यता अत्यंत प्राचीन है। रामायण काल, महाभारत काल, सातवाहन, कनिष्क, अभिरोहर्ष, चालुक्य, भोज, होलकर, सिंधिया, मुगल तथा ब्रिटिश आदि से यह क्षेत्र जुड़ा हुआ है। विभिन्न कालों में यहां जैन, यदुवंशी, सिद्धपंथी, नागपंथी ,गुरवपंथी,आदि का प्रभाव रहा है। प्राचीन स्थापत्य कला के अवशेष इस क्षेत्र के ऐतिहासिक गाथाओं को व्यक्त करने में आज भी सक्षम हैं। इस क्षेत्र में प्राप्त पाषाणकालीन शस्त्रों से भी यह सिद्ध होता है।
भारत के उत्तर व दक्षिण प्रदेशों को जोड़ने वाले प्राकृतिक मार्ग पर बसा यह क्षेत्र सदैव ही महत्वपूर्ण रहा है। इतिहास के विभिन्न कालखण्डों मे यह क्षेत्र - महेश्वर के हैहय, मालवा के परमार, असीरगढ़ के अहीर, माण्डू के मुस्लिम शासक, मुगल तथा पेशवा व अन्य मराठा सरदारों - होल्कर, शिंदे, पवार - के साम्राज्य का हिस्सा रहा है। इसे बीजागढ़ की सरकार में एक महल का मुख्यालय बनाए जाने पर इसकी महत्ता बढ़ी। अब यहाँ एक पुराना क़िला और कई मक़बरे व महल हैं। नदी के तट को पत्थर के तटबंध से पक्का कर दिया गया है और घाटों का निर्माण करके सुंदर बनाया गया है। खरगौन स्थित नवग्रह मंदिर प्रसिद्ध है और यहाँ प्रतिवर्ष दिसंबर और जनवरी में मेले का आयोजन होता है। 1 नवम्बर 1956 को मध्य प्रदेश राज्य के गठन के साथ ही यह जिला "पश्चिम निमाड़" के रूप में अस्तित्व में आ गया था। कालांतर में प्रशासनिक आवश्याकताओं के कारण दिनांक 25 मई 1998 को "पश्चिम निमाड़" को दो जिलों - खरगोन जिला एवं बड़वानी जिला में विभाजित किया गया। गुजरात से आये पाटीदार लोगो शिक्षा या समाज के काम में जेले में महत्वपूर्ण योगदान है
नामोत्पत्ति
ऐसा अनुमान है कि आर्य एवं अनार्य सभ्यताओं की मिश्रित भूमि होने के कारण यह क्षेत्र "निमार्य" नाम से जाना जाने लगा जो कि कालांतर में अपभृंष हो कर "निमार" एवं फिर "निमाड़" में परिवर्तित हो गया। (निमा = आधा)। एक अन्य मतानुसार यह नाम नीम के वृक्षों के कारण पड़ा। इसे प्राचीनकाल मे खरगुशन की नगरी भी कहा जाता था।
व्यवसाय
खरगोन सफेद सोने अर्थात कपास के व्यवसाय के लिये प्रसिध हे। खरगोन में कपास एवं मिर्ची उत्पादन अधिक होता है। खरगोन में कई जिनिंग फेक्टरी है। खरगोन जिले में बेड़िया में एशिया की दूसरी सबसे बड़ी मिर्ची मंडी है। और अब एक ओर मंडी खरगोन के पास ग्राम सैनीपुरा के नजदीक चालू होने वाली है।शासन ने निर्माण कार्य प्रारंभ कर दिया है। खरगोन जिले में मूंगफली का उत्पादन अच्छा होता है। यहाँ पर कपास अनुसंधान केंद्र भी स्थित है।जो खंडवा रोड पर है। कपास अनुसंधान केंद्र,कृषि विज्ञान केंद्र खरगोन के अंतर्गत आता है। नवग्रह मेले में बेलों का व्यापार किया जाता है।
खरगोन अपने ज़िले का एक महत्त्वपूर्ण वाणिज्य और व्यापार केंद्र है और यहाँ कृषि उत्पाद और इमारती लकड़ी का बाज़ार है। यह कपास और अनाज का सुविकसित बाज़ार है। इस शहर में कपास ओटने और गांठ बनाने, चावल और तिलहन मिल और बीड़ी के कारख़ाने हैं। यह स्थान मोरिंडा टिंकटोरिया से रंजक उत्पादन के लिए भी जाना जाता है।
संस्कृति
खरगोन नगरी में नवग्रह मंदिर सुप्रसिद्ध है, जहाँ प्रत्येक वर्ष जनवरी फरवरी माह में नवग्रह मेला लगता है।
छडायल सुयाल, हल्द्वानी तहसील
छडायल सुयाल, हल्द्वानी तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
यूकियो हातोयामा
यूकियो हातोयामा (जन्म:११ फरवरी, १९४७) जापान के प्रधानमंत्री और डेमोकेट्रिक पार्टी के प्रमुख हैं।
नाभिकीय एवं विकिरण दुर्घटनाएँ
अन्तरराष्ट्रीय परमाणु उर्जा एजेंसी द्वारा नाभिकीय एवं विकिरण दुर्घटना की निम्नलिखित परिभाषा दी गयी है -
मंडावली फाज़लपुर, दिल्ली
मंडावली फाज़लपुर पूर्वी दिल्‍ली का एक निर्वाचन-क्षेत्र है। यह एक अनधिकृत कॉलोनी हुआ करती थी, लेकिन कुछ वर्ष पहले इसे नियमित बना दिया गया। यह एमसीडी (MCD) के अधिकारक्षेत्र के अंतर्गत आती है।
अमृतसर मेट्रोबस
अमृतसर मेट्रोबस पंजाब के अमृतसर शहर में बस रैपिड ट्रांजिट सिस्टम है। अमृतसर मेट्रोबस मामूली किराए पर शहर के विभिन्न स्थानों जैसे स्वर्ण मंदिर, जलियांवाला बाग, गुरु नानक देव विश्वविद्यालय और खालसा कॉलेज तक आसान यात्रा की अनुमति देती है। एक ही मार्ग पर दो बसों के बीच समय अंतराल या आवृत्ति पाँच मिनट है।
निर्माण एवं संचालन
यह परियोजना १९ सितंबर २०१३ को शुरू हुई थी और २८ जनवरी २०१९ को ₹५४५ करोड़ की लागत से लॉन्च की गई थी। निर्माण कार्य २६ फरवरी २०१५ को शुरू हुआ। सितम्बर २०१६ में ९०% काम पूरा हो गया। अमृतसर मेट्रोबस अहमदाबाद के जनमार्ग बीआरटी मॉडल पर आधारित है और इसका निर्माण इस्तांबुल के मेट्रोबस की तर्ज पर किया गया था। वोल्वो बसों ने पवित्र शहर अमृतसर में बीआरटीएस परियोजना में अपनी रुचि दिखाई। अमृतसर मेट्रोबस टाटा मार्कोपोलो की ९३ वातानुकूलित एटी बसों के साथ संचालित होती है। लॉन्च के बाद एक सप्ताह के भीतर ४१,००० यात्रियों की मेट्रोबस रिकॉर्डर सवारी। अमृतसर मेट्रोबस अधिकारियों ने एक सप्ताह के भीतर दैनिक यात्रियों को ८,००० से अधिक स्मार्ट कार्ड बेचे। वरिष्ठ माध्यमिक कक्षाओं तक वर्दीधारी स्कूली छात्रों के लिए परिवहन व्यवस्था पूरी तरह से निःशुल्क है। लॉन्च के बाद पहले तीन महीने तक यह परियोजना यात्रियों के लिए निःशुल्क थी।
प्रमुख विशेषताएँ
अमृतसर मेट्रोबस की कुछ प्रमुख विशेषताएँ हैं:
कॉरीडोर
फरवरी २०१९ में नागरिकों ने क्षेत्र में लगातार यातायात की भीड़ के कारण सेवा को गोलचक्कर रोड तक विस्तारित करने की माँग की।
अगस्त २०२१ में अमृतसर अंतर्राष्ट्रीय हवाई अड्डे को स्वर्ण मंदिर से सीधे जोड़ने वाला एक नया मार्ग ५०१ (ऊपर/नीचे) लॉन्च किया गया था। नया मार्ग १४.१५ किलोमीटर लंबा है और उसमें १४ मेट्रो स्टेशन शामिल हैं।
हरित गतिशीलता
अमृतसर स्मार्ट सिटी लिमिटेड ने अमृतसर मेट्रोबस में फीडर सेवा के लिए अतिरिक्त ३० इलेक्ट्रिक बसें और ९,००० इलेक्ट्रिक ऑटो रिक्शा जोड़ने की योजना बनाई है।
पुरस्कार और मान्यता
नवंबर २०१९ में लखनऊ में १२वें शहरी भारत गतिशीलता सम्मेलन और प्रदर्शनी में अमृतसर मेट्रोबस ने भारत के आवास और शहरी मामलों के मंत्रालय से 'सर्वश्रेष्ठ शहरी जन परिवहन प्रणाली' की श्रेणी के तहत उत्कृष्टता का पुरस्कार जीता।
तिब्बतीबाबा
तिब्बतीबाबा (तिब्बती बाबा) भारत के एक महान अद्वैत वेदान्तवादी योगी और गुरु थे। प्रसिद्ध वेदान्तवादी योगी सोहम स्वामी उनके शिष्य थे।
आईसीआईसीआई प्रूडेंशियल
आईसीआईसीआई प्रूडेंशियल आईसीआईसीआई बैंक और प्रूडेंशियल पीएलसी का एक ज्वाइंट वेंचर है, जो भारत में जीवन बीमा के क्षेत्र में संलग्न है। पिछले एक दशक में आईसीआईसीआई प्रूडेंशियल ने निवेश को फिक्स्ड मैच्योरिटी प्लान (एफएमपी) से आगे बढ़ाया है। इसके अलावा कंपनी इक्विटी और फिक्स्ड इनकम बिजनेस के लिए भी जानी जाती है। आईसीआईसीआई प्रुडेंशियल फ्लेक्सिबल इनकम प्लान की परिसंपत्ति 32,858 करोड़ रुपए थी और आईसीआईसीआई प्रुडेंशियल लिक्विड फंड की परिसंपत्ति 20,825 करोड़ रुपए थी (सितंबर २००९ माह तक)। इसकी गिल्ट ऑफरिंग भी सराहनीय रही है।